परिजन बोले- TMC समर्थक बदमाश उसे मारने की धमकी देते थे
पश्चिम बंगाल में गुरुवार को बीजेपी बूथ अध्यक्ष का शव उसके घर में लटकता मिला। घटना पश्चिम मेदिनीपुर के सबोंग के बालपाई क्षेत्र संख्या 9 के पानीथोर बूटे इलाके की है। मृतक की पहचान दीपक सामंत (35 साल) के रूप में हुई है। Bengal panchayat elections, BJP worker's body found hanging in his house
पश्चिम बंगाल में 8 जुलाई को पंचायत चुनाव के लिए वोटिंग होनी है। चुनाव का शेड्यूल सामने आने के बाद से राज्य से हिंसा की खबरें आ रही हैं। ​​​​
गुरुवार को पश्चिम मेदिनीपुर में ​बीजेपी बूथ अध्यक्ष का शव उसके घर में लटकता मिला। घटना सबोंग के बालपाई क्षेत्र संख्या 9 के पानीथोर बूटे इलाके की है। मृतक की पहचान दीपक सामंत (35 साल) के रूप में हुई है।
दीपक के परिजन का दावा है कि क्षेत्रीय अध्यक्ष मलिक मैती और TMC समर्थक बदमाश आए दिन दीपक को जान से मारने की धमकी देते थे।
गुरुवार सुबह दीपक घर से गायब हो गए थे। जब काफी देर तक उनकी कोई खबर नहीं मिली तो परिजन ने उनकी तलाश शुरू की। कुछ देर बाद उनका शव घर के अंदर लटका मिला।
दीपक को चुनाव प्रचार करने से रोका गया था: BJP
बीजेपी के घाटाल जिला अध्यक्ष तन्मय दास ने कहा- दीपक पर संगठन के खिलाफ काम करने का आरोप था। इसीलिए पंचायत चुनाव में उन्हें BJP के लिए प्रचार करने से रोका गया था। TMC नेता उन्हें परेशान करते थे, यहां तक की उनकी पत्नी को भी जान से मारने की धमकी दी थी।
TMC ने कहा- गिद्ध की तरह लाशें ढूंढती है
उधर, TMC ने दीपक की हत्या को लेकर पार्टी पर लगाए गए आरोपों को खारिज कर दिया। TMC नेता अबू कलाम बक्स ने कहा कि ये आरोप पूरी तरह से गलत है। बीजेपी हर मौत का राजनीतिकरण करने की कोशिश करती है। वो गिद्ध की तरह लाशें ढूंढने का प्रयास करती है। पुलिस के अधिकारी मामले की जांच कर रहे हैं, जल्द ही सच सामने आ जाएगा।
बंगाल पंचायत चुनाव से जुड़ी अन्य खबर भी पढ़ें...
पश्चिम बंगाल के कूच बिहार में दो गुटों में फायरिंग, 5 लोगों को गोली लगी, एक की मौत
पश्चिम बंगाल के कूच बिहार के गीतलदाहा में 27 जून की सुबह दो गुटों में हुई। इसमें में 5 लोगों को गोली लगी, जिसमें से एक शख्स बाबू हक की मौत हो गई। इस घटना पर स्थानीय भाजपा नेता अजय रॉय ने कहा है कि जो लोग यहां माहौल खराब कर रहे हैं और जिस व्यक्ति की मौत हुई वो बांग्लादेश से आए हैं। पढ़ें पूरी खबर...